turjo4nis/wikipedia-bn-dump-20250701 huggingface dataset:
চট্টগ্রাম কোর্ট বিল্ডিং

চট্টগ্রাম কোর্ট বিল্ডিং বা চট্টগ্রাম আদালত ভবন চট্টগ্রাম শহরের পরীর পাহাড়ে অবস্থিত চট্টগ্রামের আদালত ভবন। ব্রিটিশ ইস্ট ইন্ডিয়া কোম্পানি ১৭৭৩ সালে চট্টগ্রামকে পৃথক প্রশাসনিক অঞ্চল ঘোষণা করে। এসময় প্রশাসনিক কাজের জন্য এই দ্বিতল ভবনটি নির্মাণ করা হয়। এর আয়তন ১,৫৩,০০০ বর্গফুট ও কক্ষ সংখ্যা শতাধিক। ভবনটিতে বর্তমানে ৭৬টি আদালত রয়েছে।
এখান থেকে জেলা প্রশাসক, বিভাগীয় কমিশনার ও আদালতের কার্যাবলী পরিচালিত হয়। এছাড়া জেলা ট্রেজারি এখানে অবস্থিত।

বর্তমানে পুরাতন ভবনে কার্যক্রমের স্থান সংকুলান না হওয়ায় পুরাতন ভবনের পাশে নতুন নির্মিত হয়েছে।

চিত্রশালা

তথ্যসূত্র

চট্টগ্রামের ভবন ও স্থাপনা
চট্টগ্রামের দর্শনীয় স্থান
জিয়া স্মৃতি জাদুঘর

জিয়া স্মৃতি জাদুঘর চট্টগ্রাম শহরে অবস্থিত একটি জাদুঘর। বাংলাদেশের প্রাক্তন রাষ্ট্রপতি জিয়াউর রহমান এর  স্মৃতি রক্ষার্থে বর্তমানে এটি ব্যবহৃত হচ্ছে। ১৯১৩ সালে তৎকালীন ব্রিটিশ সরকার এই ভবনটি নির্মাণ করে। পূর্বে এটি চট্টগ্রাম সার্কিট হাউস হিসেবে ব্যবহৃত হতো।

প্রেক্ষাপট 
বাংলাদেশের তৎকালীন রাষ্ট্রপতি জিয়াউর রহমান ১৯৮১ সালের মে মাসে চট্টগ্রাম সফরকালে চট্টগ্রাম সার্কিট হাউসের ৪ নং কক্ষে উঠেন। ৩০ মে একটি সামরিক অভ্যুত্থানে তিনি নিহত হন। সে বছরের ৩ জুন সার্কিট হাউসকে একটি জাদুঘরে রূপান্তরের জন্য সরকারি প্রস্তাব গৃহীত হয় এবং ১৯৯৩ সালের ৬ সেপ্টেম্বর এর উদ্বোধন করা হয়। এখানে জিয়াউর রহমানের ব্যক্তিগত বেশ কিছু সামগ্রী সংরক্ষিত রয়েছে। এটি মূলত রাষ্ট্রপতি বীরউত্তম জিয়াউর রহমান স্মৃতি জাদুঘর। এখানেই ইতিহাসের অন্যতম একটি হত‍্যাকান্ডের কিছু নমুনা আছে। এখানে একটি লাইব্রেরীও আছে। স্মৃতি জাদুঘরটি বাংলাদেশ জাতীয় জাদুঘর কর্তৃক পরিচালিত।

দর্শনীয় দ্রব্যাদি
এটি জিয়াউর রহমান কেন্দ্রিক স্মৃতি জাদুঘর হলেও এখানে তার ব্যক্তিগত বেশ কিছু সামগ্রী ছাড়াও মুক্তিযুদ্ধের বিভিন্ন নিদর্শন ও দুর্লভ ফটোগ্রাফ সংরক্ষিত আছে। এর মধ্যে উল্লেখযোগ্য হলো কালুরঘাট বেতার কেন্দ্রের ট্রান্সমিটারটি যা দিয়ে তৎকালীন পাকিস্তান সেনাবাহিনীর মেজর জিয়াউর রহমান প্রথমে পাকিস্তান সেনাবাহিনীর বিরুদ্ধে বিদ্রোহের ও পরে বঙ্গবন্ধু শেখ মুজিবুর রহমানের পক্ষে স্বাধীনতা ঘোষণা জারী করেছিলেন।

গ্যালারি সমূহ
জিয়া স্মৃতি জাদুঘরে মোট ১৭ টি গ্যালারি রয়েছে।

 গ্যালারি ১: জিয়ার মুক্তিযুদ্ধপূর্ববর্তী জীবন
 গ্যালারি ২: স্বাধীনতার ঘোষণা
 গ্যালারি ৩, ৪ ও ৫: মুক্তিযুদ্ধ
 গ্যালারি ৬: সেনানয়াক জিয়া
 গ্যালারি ৭ ও ৮: রাজনীতিবিদ জিয়া
 গ্যালারি ৯: রাষ্ট্রনায়ক জিয়া
 গ্যালারি ১০: স্বনির্ভর বাংলাদেশ
 গ্যালারি ১১: সাফ গ্যালারি
 গ্যালারি ১২: প্রকাশনায় জিয়া
 গ্যালারি ১৩, ১৪ ও ১৫: বিদেশ সফরে জিয়া
 গ্যালারি ১৬: শাহাদাত কক্ষ
 গ্যালারি ১৭: অন্তিম যাত্রা

নতুন ভবন
২০০৬ তে নির্মিত ভবনটির পিছনভাগে একটি নতুন প্রশাসনিক ভবন নির্মাণ করা হয়েছে। এ ভবনে একটি সেমিনার হল ও লাইব্রেরি স্থাপন করা হয়েছে।

তথ্যসূত্র

বহিঃসংযোগ 
 
 

চট্টগ্রামের জাদুঘর
বাংলাদেশের স্মৃতি জাদুঘর
জিয়াউর রহমানের স্মারক
বাংলাদেশের ইতিহাস জাদুঘর
১৯১৩-এ ভারতে প্রতিষ্ঠিত
ব্রায়ান উইলসন কার্নিংহান

ব্রায়ান উইলসন কার্নিংহান একজন কানাডীয় কম্পিউটার বিজ্ঞানী যিনি বেল ল্যাব্‌স এ ইউনিক্স নির্মাতা কেন টম্পসন ও ডেনিস রিচি এর সাথে কাজ করেছেন এবং ইউনিক্স ডেভেলপমেন্টে অবদান রেখেছেন। তিনি বর্তমানে প্রিন্সটন বিশ্ববিদ্যালয় এর কম্পিউটার বিজ্ঞানের একজন অধ্যাপক।

জীবনী
কার্নিংহান ১৯৪২ সালের ১ জানুয়ারি টরোন্টোতে জন্মগ্রহণ করেন। তিনি টরন্টো বিশ্ববিদ্যালয় থেকে ১৯৬৪ সালে ইঞ্জিনিয়ারিং ফিজিক্সে ব্যাচেলর্স ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৬৯ সালে তড়িৎ প্রকৌশলে পিএইচডি ডিগ্রি অর্জন করেন।

তথ্যসূত্র

প্রিন্সটন বিশ্ববিদ্যালয়ের প্রাক্তন শিক্ষার্থী
প্রিন্সটন বিশ্ববিদ্যালয়ের শিক্ষক
১৯৪২-এ জন্ম
সি (প্রোগ্রামিং ভাষা)
কানাডীয় কম্পিউটার বিজ্ঞানী
আইরিশ বংশোদ্ভূত কানাডীয় ব্যক্তি
কম্পিউটার প্রোগ্রামার
জীবিত ব্যক্তি
টরন্টো বিশ্ববিদ্যালয়ের প্রাক্তন শিক্ষার্থী
দোন-গ্রুব-র্গ্যা-ম্ত্শো

দোন-গ্রুব-র্গ্যা-ম্ত্শো () (১৬৫৫-১৭২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটচল্লিশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
দোন-গ্রুব-র্গ্যা-ম্ত্শো ১৬৫৫ খ্রিষ্টাব্দে তিব্বতের খাম্স অঞ্চলের ক্রে-নাগ-ত্শাং () নামক স্থানে জন্মগ্রহণ করেন। তার পিতার নাম ছিল স্পেন-পা-ত্শে-রিং () এবং মাতার নাম ছিল দ্পাল-ব্সাম-'দ্জোম-পা ()। ১৬৬৭ খ্রিষ্টাব্দে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। এই সময় পঞ্চম পাঞ্চেন লামা তাকে ভিক্ষুর শপথ দান করেন। ১৬৮২ খ্রিষ্টাব্দে তিনি গোমাং বৌদ্ধবিহারের প্রধান হিসেবে এবং ১৬৯৫ খ্রিষ্টাব্দে গ্যুমে মহাবিদ্যালয়ের প্রধান হিসেবে অধিষ্ঠিত হন। ১৭০২ খ্রিষ্টাব্দে তিনি দ্গা'-ল্দান বৌদ্ধবিহারের আটচল্লিশতম প্রধান হিসেবে নির্বাচিত হন। এই সময় ষষ্ঠ দলাই লামা তার শিষ্যত্ব লাভ করেন। ষষ্ঠ দলাই লামার সঙ্গে কোশোত মঙ্গোল নেতা ল্হাজাং খানের বিরোধের পর মোনপা পেকার দ্জিনপা নামক ল্হাজাং খানের পুত্রকে নতুন দলাই লামা হিসেবে স্বীকৃতি প্রদানে অস্বীকার করায় ১৭০৮ খ্রিষ্টাব্দে ব্লো-ব্জাং-ছোস-'ফেল দ্গা'-ল্দান বৌদ্ধবিহারের প্রধানের পদ থেকে সরে আসতে বাধ্য হন। এরপর তিনি ব্যা-য়ুল () বৌদ্ধবিহারে যাত্রা করে সেখানে জীবনের শেষ দুই দশক বসবাস করেন।

তথ্যসূত্র 

১৬৫৫-এ জন্ম
১৭২৭-এ মৃত্যু
গানদেন ত্রিপা
লিং রিনপোছে
২০১৪ ফিফা বিশ্বকাপ পরিসংখ্যান

নিম্নলিখিত নিবন্ধ, ২০১৪ ফিফা বিশ্বকাপ পরিসংখ্যানের রূপরেখা, যা ১৩ জুলাই থেকে ১২ জুন পর্যন্ত ব্রাজিলে অনুষ্ঠিত হয়েছে।

গোলদাতা

সহায়ক

স্কোরিং 
সামগ্রিক

সময়

দল

একক

বিজয় এবং পরাজয়

খেলা পুরস্কার 
আর্জেন্টিনার লিওনেল মেসি এ টুর্নামেন্টে সেরা খেলোয়াড় নির্বাচিত হন। তাই তিনি গোল্ডেন বল লাভ করেন। হামেস রোদ্রিগেস সর্বোচ্চ গোলদাতা হওয়ায় গোল্ডেন বুট লাভ করেন।

শৃঙ্খলা

একাধিক বিশ্বকাপ

সামগ্রিক ফলাফল 

এই বিশ্বকাপে জার্মানি বিশ্ব চ্যাম্পিয়নের মর্যাদা লাভ করে এবং আর্জেন্টিনা রানার্স আপের মর্যাদা লাভ করে। এছাড়া নেদারল্যান্ডস তৃতীয় ও ব্রাজিল চতুর্থ স্থান অধিকার করে।

স্টেডিয়াম

টীকা
 a. Buffon attended the 1998 FIFA World Cup as an unused substitute.
 b. Buffon made a first half appearance in Italy's opening match against Paraguay in 2010 before being replaced by Federico Marchetti after sustaining an injury.
 c. Cameroon did not qualify for the 2006 FIFA World Cup.

তথ্যসূত্র

আরও দেখুন 
 ২০১০ ফিফা বিশ্বকাপ পরিসংখ্যান

বহিঃসংযোগ 

 অফিসিয়াল ওয়েবসাইট 
 ব্রাজিল সরকারের অফিসিয়াল ওয়েবসাইট   

পরিসংখ্যান
২০১৪
ব্লো-ব্জাং-দার-র্গ্যাস

ব্লো-ব্জাং-দার-র্গ্যাস () (১৬৬২-১৭২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনপঞ্চাশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ব্লো-ব্জাং-দার-র্গ্যাস ১৬৬২ খ্রিষ্টাব্দে তিব্বতের আমদো অঞ্চলের আ-গ্জিগ্স-থাং () নামক স্থানে জন্মগ্রহণ করেন। তার পিতার নাম ছিল হোর-ত্শাং-ম্গোন-পো-ব্সাম-গ্রুব () এবং মাতার নাম ছিল ল্হা-ব্জা'-ল্হা-মো-ফ্যুগ ()। কম বয়সে তিনি ঙ্গাগ-দ্বাং-ব্লো-গ্রোস-র্গ্যা-ম্ত্শো নামক চুয়াল্লিশতম দ্গা'-ল্দান-খ্রি-পার নিকট দীক্ষালাভ করেন। কুড়ি বছর বয়সে তিনি লাসা শহরে যাত্রা করে সেরা বৌদ্ধবিহার বিশ্ববিদ্যালয়ের সে-রা-স্মাদ মহাবিদ্যালয়ে শিক্ষালাভ করেন। এই সময় ফা-বোং-খা-পা-ঙ্গাগ-দ্বাং-ব্স্তান-'দ্জিন () নামক ভিক্ষু থাকে শিক্ষার্থীর শপথ দান করেন। ১৬৯৬ খ্রিষ্টাব্দে 'দুল-'দ্জিন-ছেন-পো-'জাম-দ্ব্যাংস-গ্রাগ্স-পা () নামক ভিক্ষু থাকে ভিক্ষুর শপথ দান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন। ১৭০০ খ্রিষ্টাব্দে তিনি গ্যুতো মহাবিদ্যালয়ের প্রধান হিসেবে অধিষ্ঠিত হন এবং নয় বছর ঐ পদে থাকেন। ১৭০৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে এবং ১৭০৮ খ্রিষ্টাব্দে দ্গা'-ল্দান বৌদ্ধবিহারের উনপঞ্চাশতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি বিভিন্ন নতুন মন্দির নির্মাণ ও মূর্তি নির্মাণ করান। তিনি এই বিহারে একশত আটটি স্তম্ভ যুক্ত একটি অতিকায় তিনতল বিশিষ্ট প্রার্থনাসভার নির্মাণও করেছিলেন। সপ্তম দলাই লামা এবং দ্পাল-ল্দান-গ্রাগ্স-পা নামক একান্নতম দ্গা'-ল্দান-খ্রি-পা তার উল্লেখযোগ্য শিষ্য ছিলেন।

তথ্যসূত্র 

১৬৬২-এ জন্ম
১৭২৩-এ মৃত্যু
গানদেন ত্রিপা
জাপি

জাপি অসমের সংস্কৃতির বাহক এবং অসমীয়া জাতি ও সংস্কৃতির বিশেষ প্রতীকচিহ্ন। জাপির জন্ম চীনে হয়েছিল বলে অনুমান করা হয়। প্রথম অবস্থায় জাপি দেখতে টুপির ন্যায় ছিল কালক্রমে জাপির আকার, রং ও গঠন ভিন্ন ধরনের হয়েছে। বাঁশ, বেত ও গাছের পাতা ব্যবহার করে জাপি প্রস্তুত করা হয়। স্থানভেদে গাছের পাতা ও জন্তুর চামড়া ব্যবহার করেও জাপি প্রস্তুত করা হয়। রুপসজ্জার উপর নির্ভর করে জাপিকে ফুলাম জাপি ও উকা জাপি এই দুই ভাগে ভাগ করা হয়েছে। আহোমের রাজত্বকালে সম্মানীয় ব্যক্তিরা মর্যদা অনুযায়ী জাপি ব্যবহার করিতেন।

জাপির ব্যবহার
অসমে বিশিষ্ট ব্যক্তিদেরকে জাপি ও গামোছা প্রদান করে সম্মান জানানো হয়। বিহুনৃত্যে জাপি অপরিহার্য অঙ্গ। অসমের কৃষকেরা বৃষ্টির দিনে কৃষিকাজের সময় ছাতার পরিবর্ত্তে জাপির ব্যবহার করেন। 

অসমীয়া লোক-সংস্কৃতি
এশীয় পোশাকের ইতিহাস
হ্যাট
যেখানে ভূতের ভয়

যেখানে ভূতের ভয় খ্যাতনামা চলচ্চিত্র পরিচালক সন্দীপ রায় পরিচালিত এবং শ্রী ভেঙ্কটেশ ফিল্মস ও সুরিন্দার ফিল্মস প্রযোজিত একটি ২০১২ সালের ভারতীয় চলচ্চিত্র। এতে প্রধান ভূমিকায় অভিনয় করেছেন শাশ্বত চট্টোপাধ্যায়, মৌসুমী ভট্টাচার্য,আবীর চট্টোপাধ্যায়, ভাস্বর চক্রবর্তী, পরাণ বন্দ্যোপাধ্যায় প্রমুখ। শরদিন্দু বন্দ্যোপাধ্যায়ের ভূত ভবিষ্যৎ, সত্যজিৎ রায়ের ব্রাউন সাহেবের বাড়ি ও অনাথ বাবুর ভয় কাহিনীর ওপর নির্ভর করে চলচ্চিত্রটি গড়ে উঠেছে।

কাহিনী 
চলচ্চিত্রটি তারিণীখুড়ো বা তারিণীচরণ ব্যানার্জীর মধ্যদিয়ে শুরু হয়। তিনি তার ছোটদের নিয়ে গড়ে ওঠা ফ্যানক্লাবের সদস্যদের গল্প বলেন। প্রথম ও দ্বিতীয় গল্পটি সত্যজিৎ রায়ের ব্রাউন সাহেবের বাড়ি ও অনাথ বাবুর ভয় কাহিনীর ওপর ভিত্তি করে গড়ে ওঠে এবং তৃতীয় বা শেষ গল্পটি গড়ে উঠেছে শরদিন্দু বন্দ্যোপাধ্যায়ের ভূত ভবিষ্যৎ কাহিনীর ওপর। এর একটি চতুর্থ কাহিনী লখনৌ ডুয়েল ছিল, কিন্তু কাহিনীর দৈর্ঘ্যর কথা চিন্তা করে তা বাদ দেয়া হয়।

 "অনাথ বাবুর ভয়" - অনাথবন্ধু মিত্র নামক এক ভূত-শিকারীর ওপর গড়ে উঠেছে, যে ভূতকে খুঁজতে বীরভূমে যায় এবং বিপদে পড়ে।
 "ব্রাউন সাহেবের বাড়ি" - "সাইমন" নামের এক রহস্যময় চরিত্রের ওপর গড়ে উঠেছে, যার আবাসস্থল কালিম্পং-এ।
 "ভূত ভবিষ্যৎ" - একজন লেখক এবং উনিশ শতকের এক বন্ধুভাবাপন্ন ভূতের ওপর গড়ে উঠছে। এটি একটা হালকা-ধাঁচের ভূতের গল্প, এবং এর শেষে একটা মজাদার মোড় রয়েছে।

দৃশ্যায়ণ 
চলচ্চিত্রটির প্রযোজনা করেন শ্রী ভেঙ্কটেশ ফিল্মস ও সুরিন্দার ফিল্মস। চলচ্চিত্রটির দৃশ্যায়ণ হয় শান্তিনিকেতন, কালিম্পং, লখনৌ সহ বেশকিছু জায়গায়। চলচ্চিত্রটি ২০১২ সালের ২১শে ডিসেম্বর মুক্তি পায়।

হোম ভিডিও মুক্তি 
অ্যানামর্ফিক ওয়াইডস্ক্রিণ ডিভিডি ফরম্যাটে ২০১৩ সালের মার্চে ইংরেজি সাবটাইটেল সহ চলচ্চিত্রের ডিভিডি মুক্তি দেয়া হয়। এরসাথে সাথেই কিছু ৫.১ চ্যানেলের সুবিধেও দেয়া হয়।

অভিনয়ে 
 তারিণীখুড়ো নন্দদুলাল চরিত্রে পরাণ বন্দ্যোপাধ্যায়
 রঞ্জন সেনগুপ্ত চরিত্রে আবীর চট্টোপাধ্যায়
 অনিকেন্দ্র ভৌমিক চরিত্রে ভাস্বর চক্রবর্তী
 প্রতাপ সরকার চরিত্রে শাশ্বত চট্টোপাধ্যায়
 অনাথবন্ধু মিত্র চরিত্রে দ্বিজেন বন্দ্যোপাধ্যায়
 হৃষিকেশ ব্যানার্জী চরিত্রে বিশ্বজিৎ চক্রবর্তী
 কমলা চরিত্রে মৌসুমী ভট্টাচার্য
 সিতেশ চ্যাটার্জী চরিত্রে শুভ্রজিৎ দত্ত

আরো দেখুন 
 ভূতের ভবিষ্যৎ
 চার

তথ্যসূত্র 

২০১২-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
সন্দীপ রায়ের চলচ্চিত্র
ভারতীয় উপন্যাস অবলম্বনে চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় শিশুতোষ চলচ্চিত্র
বাংলা ভাষার ভারতীয় চলচ্চিত্র
সন্দীপ রায় পরিচালিত চলচ্চিত্র
সদৌ আসাম ছাত্র সংস্থা

সদৌ আসাম ছাত্র সংস্থা () সংক্ষিপ্ত রুপ AASU (আসু) ভারতের আসাম রাজ্যের একটি বৃহৎ ছাত্র সংগঠন। অবৈধ বাংলাদেশী অনুপ্রবেশকারীর বিরুদ্ধে সংঘটিত আসাম আন্দোলনের নেতৃত্ব সদৌ অসম ছাত্র সন্থা বহন করেছিল। ১৯৮৫ সনে অসম চুক্তি সাক্ষরিত হওয়ার পর সদৌ অসম ছাত্র সন্থার নেতারা অসম গণ পরিষদ নামক একটি রাজনৈতিক দলের গঠন করেছিলেন। অসম গণ পরিষদ ১৯৮৫ সন ও ২০০১ সনে অসমে সরকার গঠন করিতে সক্ষম হয়েছিলে।

ইতিহাস 
১৯৪০ সনে  অসম ছাত্র সন্মিলনী () নামক একটি ছাত্র সংগঠন বিভাজিত হয়ে হয়ে সদৌ অসম ছাত্র ফেডারেশন (ইংরেজি:All Assam Student' Federation) ও সদৌ অসম ছাত্র কংগ্রেশ(ইংরেজি:Assam Students' Congress) নামক ২টি ছাত্র সংগঠন গঠন করেছিল। প্রায় এক দশকের পর এই দুইটি ছাত্র সংগঠন একত্রিত হয়ে সদৌ অসম ছাত্র সংগঠন(ইংরেজি: All Assam Student' Association) নামক ছাত্র সংগঠনের গঠন করেছিল। ১৯৬৭ সনের জানুয়ারি মাসে এই সংগঠন সদৌ অসম ছাত্র সন্থা নামে পুননামকরন করা হয়।

সদৌ অসম ছাত্র সন্থার ভূমিকা 
১৯৭৯ সনে সদৌ অসম ছাত্র সন্থা অসম সাহিত্য সভা ও পূর্বাঞ্চলীয় গণ পরিষদের প্রতিনিধিত্বে সদৌ অসম গণ সংগ্রাম পরিষদ গঠন করেছিল। জাতীয়তাবাদী সল, অসম যুবক সমাজ ও যুব অধিবক্তা ফরাম অসম গণ সংগ্রাম পরিষদে যোগদান করেছিল। সেই সময়ে মূখ্য নির্বাচন আয়োগ পুর্বের ভোটের তালিকা মতে নির্বাচন অনুষ্ঠিত করার জন্য নির্দেশ দেন কিন্তু সদৌ অসম ছাত্র সন্থা ভোটার তালিকা সংশোধন না করা পর্যন্ত নির্বাচনে অংশগ্রহণ না করার জন্য অনুরোধ জানায়। কেন্দ্রীয় ও রাজ্যিক সরকার উপযুক্ত ব্যবস্থা গ্রহণ না করায় ছাত্র সন্থা আন্দোলনের সৃষ্টি করে। ভারতীয় স্বাধীনতা আন্দোলনের মত এই আন্দোলন তীব্র প্রতিক্রিয়া সৃষ্টি করেছিল। দৈনিক হাজার হাজার লোক আন্দোলনে অংশ গ্রহণ করেছিল। এই আন্দোলন আসাম আন্দোলন নামে পরিচিত। ৬ বৎসর ব্যাপী এই আন্দোলন চলেছিল। আসাম আন্দোলন কিছু কিছু স্থানে হিংসাত্মক রূপ ধারণ করেছিল। এই আন্দোলনে স্থানীয় লোকেরা পূর্নসমর্থন করেছিলেন। আসাম আন্দোলনের মূল লক্ষ্য ছিল অবৈধ অনুপ্রবেশকারী বাংলাদেশী ব্যক্তিকে অসম থেকে বহিষ্কার করা। আসাম আন্দোলন ধর্ম নির্বিশেষে বিদেশী বহিষ্কারের জন্য করা হয়েছিল এই কথা সদৌ অসম ছাত্র সন্থা স্পষ্ট করে দিয়েছিল। নেপাল থেকে হওয়া অনুপ্রবেশকারীর বিরুদ্ধে সদৌ অসম ছাত্র সন্থা আন্দোলন করেছিল। সদৌ অসম ছাত্র সন্থার আন্দোলনের ফলে অবৈধ অনুপ্রবেশকারীর বিরুদ্ধে কেন্দীয় সরকার অসম চুক্তি সাক্ষর করেছিল ফলে  বিদেশী সমস্যা থেকে সমাধান পাওয়া সম্ভব হয়েছে।

তথ্যসূত্র 

আসামের ছাত্র সংগঠন
আসাম ভিত্তিক সংগঠন
ভারতের স্বেচ্ছাসেবী সংগঠন
দ্গে-'দুন-ফুন-ত্শোগ্স

দ্গে-'দুন-ফুন-ত্শোগ্স () (১৬৪৮-১৭২৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চাশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
দ্গে-'দুন-ফুন-ত্শোগ্স ১৬৪৮ খ্রিষ্টাব্দে তিব্বতের আমদো অঞ্চলের র্মা-ছু () নামক স্থানে র্তসে-দ্বুস-ব্যাম্স-শুল () পরিবারগোষ্ঠীতে জন্মগ্রহণ করেন। তার পিতার নাম ছিল 'বুম-ফ্যুগ () এবং মাতার নাম ছিল র্দো-র্জে-ম্খা'-'গ্রো ()। পাঁচ বয়সে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং পরে গ্যুমে তন্ত্র মহাবিদ্যালয়ে শিক্ষালাভ করেন। ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () উপাধিধারী লামা তার অন্যতম প্রধান শিক্ষক ছিলেন। তন্ত্রের ওপর তার দখলের জন্য তিনি ব্যা-ব্রাল () উপাধিলাভ করেন। ১৭১৪ খ্রিষ্টাব্দে দ্গা'-ল্দান বৌদ্ধবিহারের পঞ্চাশতম প্রধান হিসেবে নির্বাচিত হন ও এই পদে তিনি সাত বছর থাকেন। কোশোত মঙ্গোল নেতা ল্হাজাং খান তার তন্ত্রবিদ্যায় মুগ্ধ হয়ে তাকে 'ত্শাল-গুং-থাং () বৌদ্ধবিহারের দায়িত্ব প্রদান করেন। দ্গে-'দুন-ফুন-ত্শোগ্স এই বিহারকে দ্গে-লুগ্স ধর্মসম্প্রদায়ের অধীনে এনে বিহারের প্রচুর সংস্কার সাধন করেন। এই বিহারের সঙ্গে যুক্ত থাকার ফলে তিনি খ্রি-গুং-থাং-পা নামে পরিচিত হন এবং তার পুনর্জন্মেরা গুং-থাং লামা নামে পরিচিতি লাভ করেন। ঙ্গাগ-দ্বাং-ত্শে-'ফেল () নামক বাহান্নতম দ্গা'-ল্দান-খ্রি-পা এবং ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা তার উল্লেখযোগ্য শিষ্য ছিলেন। পরবর্তী জীবনে দ্গে-'দুন-ফুন-ত্শোগ্স তিব্বত সরকারের উচ্চপদস্থ কর্মচারীদের একজন উপদেষ্টা হিসেবে ষ্টাদশ শতাব্দী প্রথমার্ধে তিব্বতের বিভিন্ন রাজনৈতিক দ্বন্দ্ব ও সংকটময় পরিস্থিতি মোকাবিলায় সহায়তা করেন। ১৭২৪ খ্রিষ্টাব্দে তিনি মৃত্যুবরণ করলে পঞ্চম পাঞ্চেন লামা তার পুনর্জন্ম হিসেবে ঙ্গাগ-দ্বাং-ব্স্তান-পা'ই-র্গ্যাল-ম্ত্শান () নামক এক শিশুকে চিহ্নিত করেন।

তথ্যসূত্র 

১৬৪৮-এ জন্ম
১৭২৪-এ মৃত্যু
গানদেন ত্রিপা
গুংথাং লামা
গুং-থাং লামা

'গুং-থাং লামা তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।

উৎপত্তির ইতিহাস
কোশোত মঙ্গোল নেতা ল্হাজাং খান দ্গে-'দুন-ফুন-ত্শোগ্স নামক পঞ্চাশতম দ্গা'-ল্দান-খ্রি-পার তন্ত্রবিদ্যায় মুগ্ধ হয়ে তাকে 'ত্শাল-গুং-থাং () বৌদ্ধবিহারের দায়িত্ব প্রদান করেন। দ্গে-'দুন-ফুন-ত্শোগ্স এই বিহারকে দ্গে-লুগ্স ধর্মসম্প্রদায়ের অধীনে এনে বিহারের প্রচুর সংস্কার সাধন করেন। এই বিহারের সঙ্গে যুক্ত থাকার ফলে তিনি খ্রি-গুং-থাং-পা নামে পরিচিত হন এবং তার পুনর্জন্মেরা গুং-থাং লামা নামে পরিচিতি লাভ করেন।

তালিকা

তথ্যসূত্র 

তিব্বতী বৌদ্ধ উপাধি
গেলুগ
খগেন মহন্ত

খগেন মহন্ত () ভারতের অসম রাজ্যের সুরকার, গীতকার ও গায়ক। অসমের সংস্কৃতি বিহুগানে তিনি নিপুন হওয়ার জন্য খগেন মহন্তকে বিহু সম্রাট আখ্যা দেওয়া হয়েছে।'  স্নাতক ডিগ্রী গ্রহণ করার পর তিনি সঙ্গীতের জগতে প্রবেশ করেছিলেন। তিনি ফিল্ম ক্রাফ্‌ট এয়ার্ড, সঙ্গীত নাটক একাডেমী বটা, সঙ্গীতাচার্য বটা ইত্যাদি পুরস্কার পেয়েছিলেন।

শৈশব

১৯৪২ সনের ১৭ আগস্ট নগাও জেলার বগরি আমতলার গজলা সত্রের সত্রাধিকারের গৃহে খগেন মহন্তের জন্ম হয়েছিল।  খগেন মহন্তের পিতার নাম হরেন্দ্রনাথ মহন্ত ও মাতার নাম লক্ষীপ্রিয়া দেবী। তিনি শৈশবে পিতার নিকট থেকে নাম-কীর্ত্তন ও সত্রীয় নৃত্যকলার শিক্ষা আয়ত্ত করেছিলেন। সত্রীয়া নৃত্যের সঙ্গে তিনি খোল বাজানো বিদ্যায় পারদর্শী ছিলেন।

কর্মজীবন
১৯৬৫ সন থেকে খগেন মহন্ত আকাশবানীর শিল্পী হিসেবে গান গাওয়া আরম্ভ করেছিলেন। ১৯৭২ সনে তিনি প্রথম শ্রেনীর সুগম ও লোকসঙ্গীত শিল্পীর স্বীকৃতি লাভ করেন। ১৯৭৬ সনের পরবর্ত্তী সময়ে তিনি আকাশবানীর কম্পজারের চাকরিতে যোগদান করেছিলেন ও বিভিন্ন শিল্পীকে গান শিখান। তারপর তিনি আকাশবানীতে সঙ্গীত প্রয়োজক হয়েছিলেন অবশেষে তিনি আকাশবানী উত্তর-পূর্বাঞ্চলের ডেপুটি ডাইরেক্টর পদে নিযুক্তি ছিলেন। ২০০১ সনের ৩১ ডিসেম্বরে তিনি এই পদ থেকে অবসর নেন। গুয়াহাটি আকাশবানীতে থাকাকালীন অবস্থায় তিনি অসমের লোকশিল্পীর উন্নতির জন্য  বিভিন্ন কার্যব্যবস্থা গ্রহণ করেছিলেন।

ব্যক্তিগত জীবন
খগেন মহন্ত ১৯৬৫ সনে অসমের বিখ্যাত কণ্ঠশিল্পী অর্চনা মহন্তকে বিবাহ করেন। খগেন মহন্তের পুত্র অংগরাগ মহন্ত পিতৃ আদর্শে অসমীয়া সঙ্গীত জগতকে উজ্জ্বলীত করেছেন।

সংগীত জগতে অবদান
১৯৬০ সনে অসমের ভাষা আন্দোলনে বিষ্ণুপ্রসাদ রাভা, হেমাঙ্গ বিশ্বাস, যুগল দ্বারা গঠিত হার্মনি দলে খগেন মহন্ত সক্রিয় ব্যক্তি ছিলেন। এই সময়ে তিনি সমগ্র অসমে শান্তীর কামনায় গীত রচনা করেছিলেন।  তিনি অসমের চিরসবুজ গান কাউরী পরে, কলরে পাততে কাউরী পরে, মা আমি শদিয়ালৈ যামেই, পারর পাখিত গুঁজি দিলোঁ ফুলাম চিঠিখনি, পাহাড়র জুরিটি পিরীতি সাওটি, ইত্যাদিতে কন্ঠদান করেছিলেন। তিনি অসমের অন্নুনত অঞ্চল থেকে ধ্বংসপ্রাপ্ত লোকগিত সংগ্রহ করে সংরক্ষণ করার ব্যবস্থা করে মহান দ্বায়িত্বের পালন করেছিলেন। কলাগুরু বিষ্ণুপ্রসাদ রাভার অন্তিমকালে রচনা করা এয়ে মোর শেষ গান খগেন মহন্ত কন্ঠদান করেছিলেন।

মৃত্যু
২০১৪ সনের ১২জুন তারিখে খগেন মহন্তের মৃত্যু হয়। মৃত্যুর সময় বয়স ছিল ৭২ বৎসর। খগেন মহন্তের মৃত্যুর দিন সমগ্র অসমবাসী শোক পালন করছিল।

তথ্যসূত্র

১৯৪২-এ জন্ম
২০১৪-এ মৃত্যু
ভারতীয় নেপথ্য গায়ক
অসমীয়া নেপথ্য সঙ্গীতশিল্পী
২০শ শতাব্দীর ভারতীয় গায়ক
আসামের সঙ্গীতশিল্পী
নগাঁও জেলার ব্যক্তি
সংগীত নাটক অকাদেমি পুরস্কার প্রাপক
সীতাকুণ্ড জাহাজ ভাঙ্গা এলাকা

সীতাকুন্ড শিপ ব্রেকিং ইয়ার্ড () বাংলাদেশের চট্টগ্রাম জেলার সীতাকুন্ডের উপকূলীয় অঞ্চলে গড়ে উঠা পৃথিবীর দ্বিতীয় বৃহত্তম পুরাতন জাহাজ ভাঙ্গা এলাকা। যা চট্টগ্রাম শহরের ২০ কিঃ মিঃ উত্তর-পশ্চিমে সীতাকুন্ড উপকূলে ফৌজদার হাটের ১৮ কি.মি. এলাকা জুড়ে বিস্তৃত।

১০০শ'টির অধিক ইয়ার্ড, দুই লক্ষেরও বেশি লোকের কর্মসংস্থান এবং দেশের মোট ইস্পাতের অর্ধেকের যোগান দেওয়ায় এটা পৃথিবীর বৃহত্তম জাহাজ ভাঙ্গা শিল্প অঞ্চল হিসেবে পরিচিতি লাভ করে। বাংলাদেশ শিপ ব্রেকার্স অ্যাসোসিয়েশন বা বিএসবিএ-র দাবি, সীতাকুন্ডুর জাহাজ ভাঙ্গার এসব ওয়ার্কশপই বিশ্বে খোলা আকাশের নিচে ওয়ার্কশপগুলোর মধ্যে সবচেয়ে বড়৷

ইতিহাস 
১৯৬০ সালের প্রলয়ংকারি জলোচ্ছ্বাসে গ্রীক জাহাজ এম ভি অলপাইন আটকে পড়ে চট্টগ্রামের সীতাকুন্ড সমুদ্র উপকূলের ফৌজদারহাট, এলাকায় দীর্ঘ কয়েক বছর আটকে থাকার পর ১৯৬৫ সালে চট্টগ্রাম স্টিল মিলের কর্মীরা স্থানীয়দের সহযোগিতায় জাহাজটি ভাঙ্গা শুরু করে এবং পরবর্তিতে তা বিক্রি করে এভাবেই মূলত জাহাজ ভাঙ্গার উৎপত্তি।
১৯৭১ সালে মুক্তিযুদ্ধ চলাকালিন সময়ে পাকিস্তানি জাহাজ আল আব্বাস বোমার আঘাতে ক্ষতিগ্রস্ত হয়ে চট্টগ্রামে আটকা পড়ে। সেই সময়ে চট্টগ্রাম বন্দরে কর্মরত রাশিয়ান একটি দল জাহাজটিকে ফৌজদার হাট উপকূলে নিয়ে আসে। পরবর্তিতে, ১৯৭৪ সালে কর্ণফুলী মেটাল ওয়ার্কশপ লিমিটেড নামে একটি কোম্পানি জাহাজটি স্ক্র্যাপ হিশেবে কিনে নিয়ে ভাঙ্গা আরম্ভ করলে স্বাধীন বাংলাদেশে জাহাজ ভাঙ্গা শিল্পের গোড়াপত্তন হয়।

তথ্যসূত্র

চট্টগ্রাম বিভাগ
জাহাজ ভাঙ্গা
শিল্প
চট্টগ্রামের অর্থনীতি
বাংলাদেশের অর্থনীতি
দ্পাল-ল্দান-গ্রাগ্স-পা

দ্পাল-ল্দান-গ্রাগ্স-পা () (মৃত্যু-১৭২৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একান্নতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
দ্পাল-ল্দান-গ্রাগ্স-পা সপ্তদশ শতাব্দীর দ্বিতীয়ার্ধে তিব্বতের হোর-গ্ত্সাং-কো-ন্যিন () নামক স্থানে জন্মগ্রহণ করেন। তার পিতার নাম ছিল ম্গোন-পো-সেং-গে () এবং মাতার নাম ছিল স্ক্যিদ-মো-য়াগ ()। কম বয়সে ঙ্গাগ-দ্বাং-দ্কোন-ম্ছোগ-ন্যি-মা () নামক ষষ্ঠ র্তা-ত্শাগ-র্জে-দ্রুং () উপাধিধারী লামার নিকট হতে তিনি দীক্ষালাভ করেন। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ও পরে গ্যুতো তন্ত্র মহাবিদ্যালয়ে শিক্ষালাভ করেন। পঞ্চম পাঞ্চেন লামা এবং ব্লো-ব্জাং-দার-র্গ্যাস নামক উনপঞ্চাশতম  দ্গা'-ল্দান-খ্রি-পা তার অন্যতম উল্লেখযোগ্য শিক্ষক ছিলেন। শিক্ষাশেষে তিনি গ্যুতো তন্ত্র মহাবিদ্যালয় এবং  দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে নির্বাচিত হন। ১৭২১ খ্রিষ্টাব্দে দ্গা'-ল্দান বৌদ্ধবিহারের একান্নতম প্রধান হিসেবে নির্বাচিত হন ও এই পদে তিনি সাত বছর থাকেন। সপ্তম দলাই লামা ও ষষ্ঠ পাঞ্চেন লামা ছাড়া র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা তার উল্লেখযোগ্য শিষ্য ছিলেন।

তথ্যসূত্র 

১৭২৯-এ মৃত্যু
গানদেন ত্রিপা
র্তা-ত্শাগ-র্জে-দ্রুং

র্তা-ত্শাগ-র্জে-দ্রুং () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। ছোস-ক্যি-র্গ্যাল-ম্ত্শান নামক ষষ্ঠ দ্গা'-ল্দান-খ্রি-পা এই 
উপাধিধারী প্রথম লামা ছিলেন।

তালিকা

তথ্যসূত্র 

তিব্বতী বৌদ্ধ উপাধি
গেলুগ
গায়ত্রী মহন্ত

গায়ত্রী মহন্ত (; জন্ম: ১৮ ফেব্রুয়ারি, ১৯৮২) ভারতের অসম রাজ্যের জনপ্রিয় চলচ্চিত্র অভিনেত্রী। ১৯৮২ সনের ১৮ ফেব্রুয়ারি মাসে শোণিতপুর জেলার বিশ্বনাথ চারিআলি নামক স্থানে গায়ত্রী মহন্তের জন্ম হয়েছিল। তিনি ১৯৯৫ সনে অনুষ্ঠিত নর্থ-ইষ্ট মেগা ফ্যাশনে অংশগ্রহণ করে প্রথমবার চলচ্চিত্রের জগতে প্রবেশ করেছিলেন। গায়ত্রী মহন্তের ছবি অসমের বিভিন্ন পত্রিকা ও আন্তরাষ্ট্রীয় পত্রিকায় শীর্ষক স্থান প্রাপ্ত করেছে।

অভিনীত চলচ্চিত্র

১৯৮২-এ জন্ম
আসামের অভিনেত্রী
ওয়েস্ট ব্রমউইচ অ্যালবিয়ন ফুটবল ক্লাব

ওয়েস্ট ব্রমউইচ অ্যালবিয়ন ফুটবল ক্লাব (, ; এছাড়াও ওয়েস্ট ব্রমউইচ অ্যালবিয়ন এফসি, শুধুমাত্র ওয়েস্ট ব্রমউইচ অ্যালবিয়ন অথবা ওয়েস্ট ব্রম নামে পরিচিত) হচ্ছে ওয়েস্ট ব্রমউইচ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৮ সালে প্রতিষ্ঠিত হয়েছে। ওয়েস্ট ব্রম তাদের সকল হোম ম্যাচ ওয়েস্ট ব্রমউইচের দ্য হোথর্নসে খেলে থাকে; যার ধারণক্ষমতা হচ্ছে ২৬,৬৮৮। বর্তমানে এই ক্লাবের ম্যানেজারের দায়িত্ব পালন করছেন কার্লোস কোরবেরান এবং সভাপতির দায়িত্ব পালন করছেন লাই গুচান। বর্তমানে ইংরেজ আক্রমণভাগের খেলোয়াড় জেড ওয়ালেস এই ক্লাবের অধিনায়কের দায়িত্ব পালন করছেন।

অ্যালবিয়ন ১৮৮৮ সালে প্রতিস্থিত দ্য ফুটবল লিগের প্রতিষ্ঠাতা সদস্য এবং ক্লাবটির ইতিহাসের অধিকাংশ সময় তারা শীর্ষ স্তরের লিগে অংশগ্রহণ করেছে। ক্লাবটি ১৯১৯–২০ মৌসুমে ইংল্যান্ডের চ্যাম্পিয়ন হওয়ার যোগ্যতা অর্জন করে। এছাড়া তারা ১৯৬৬ সালে ফুটবল লিগ কাপ জয়লাভ করে। ক্লাবটির ঐতিহ্যবাহী জার্সিটি নীল সাদা স্ট্রাইপ যুক্ত। ক্লাবটির পশ্চিম মধ্যপ্রদেশের অন্যান্য দল যেমন অ্যাস্টন ভিলা, উলভারহ্যাম্পটন ওয়ান্ডারার্সের সাথে দীর্ঘ সময়ের প্রতিদ্বন্দ্বিতা রয়েছে এবং তাদের সাথে ওয়েস্ট ব্রমের খেলাগুলো ব্ল্যাক কাউন্টি ডার্বি হিসেবে পরিচিত।

তথ্যসূত্র

বহিঃসংযোগ 

 West Bromwich Albion F.C. Official Website
 West Bromwich Albion F.C. Events Website 
 Zoopla  – Official Club Sponsor
 West Bromwich Albion F.C. Official Seat Transfer Website
 Official Supporters Club
 Former Players Association
 Women's team

 WBA News – Sky Sports
 West Brom news from the Birmingham Mail
 Albion news from expressandstar.com
 Premierleague.com – West Bromwich Albion 

 
১৮৭৮-এ প্রতিষ্ঠিত
এফএ কাপ বিজয়ী
ফুটবল লিগ কাপ বিজয়ী
ইংল্যান্ডে ১৮৭৮-এর প্রতিষ্ঠান
প্রিমিয়ার লিগের ক্লাব
ইংল্যান্ডের ফুটবল ক্লাব
১৮৭৮-এ প্রতিষ্ঠিত ফুটবল ক্লাব
ফুটবল লিগ ক্লাব
২০১৪ ফিফা বিশ্বকাপ উদ্বোধনী অনুষ্ঠান

২০১৪ ফিফা বিশ্বকাপের উদ্বোধনী অনুষ্ঠান ১২ জুন ২০১৪ সালে অ্যারেনা করিন্থিয়ান্স সাও পাওলো, ব্রাজিলে অনুষ্ঠিত হয়। এটি শুরু হয় স্থানীয় সময় ১৫:১৫ এ প্রতিযোগিতার প্রথম খেলা শুরু হওয়ার ১.৩০ ঘণ্টা আগে।

অনুষ্ঠানের পূর্বে
উদ্বোধনী অনুষ্ঠানের কয়েক ঘণ্টা আগ থেকেই হাজার হাজার ব্রাজিলীয় সমর্থক রাস্তায় নেমে আসে এবং তারা নেচে গেঁয়ে তাদের দলের প্রতি পূর্ণ সমর্থন জ্ঞাপন করে। যদিও ব্রাজিলিয়ানদের আরেকটি অংশ প্রতিযোগিতার নিমিত্তে করা আনুমানিক ১৬ বিলিয়ন ডলার খরচের ইতিহাসের সবচেয়ে ব্যয়বহুল বিশ্বকাপ আয়োজনের জন্য তাদের প্রতিবাদ অব্যহত রাখে। সাও পাওলোর রাস্তায় পুলিশকে বিক্ষোভকারীদের ঠেকাতে কাঁদানে গ্যাস ব্যবহার করতে হয়।

উদ্বোধন 

উদ্বোধনী অনুষ্ঠান ছিল প্রায় ৩০ মিনিটের, শুরুতে বিশেষ পোশাক পরে একজন প্রতিবন্ধী হুইল চেয়ারের পরিবর্তে পায়ে হেঁটে মঞ্চে হাজির হয়ে কিক অফ করেন। মাঠের মাঝখানে অবস্থিত একটি "জীবন্ত বল"-এর সঙ্গে, ৬৬০ জন নৃত্যশিল্পী ব্রাজিলের প্রকৃতি, মানুষ এবং ফুটবলের একটি যোগসূত্রের প্রতিফলন ঘটায়। অংশগ্রহণকারীরা বিভিন্ন ধরনের গাছ ও ফুলের পোষকে পরিহিত ছিল। এরপর বিশ্বকাপের অফিশিয়াল থিম সং "উই আর ওয়ান (ওলে ওলে)" পরিবেশন করেন ক্লাউদিয়া লেইতে, জেনিফার লোপেজ এবং পিটবুল। বিশ্বকাপ উদ্বোধনী অনুষ্ঠান আয়োজন করতে আনুমানিক প্রায় ১৮ মিলিয়ন BRL খরচ হয়।

তথ্যসূত্র

উদ্বোধনী অনুষ্ঠান
ফিফা বিশ্বকাপ উদ্বোধনী অনুষ্ঠান
ফিফা বিশ্বকাপের উদ্বোধনী অনুষ্ঠান
ব্রাজিলের অনুষ্ঠান